stanford-oval/wikipedia huggingface dataset:
ประวัติศาสตร์แอลเบเนีย
ได้รับเอกราช

ในช่วงพุทธศตวรรษที่ 24 จักรวรรดิออตโตมันผ่อนคลายความเข้มงวดในการปกครองคาบสมุทรบอลข่าน แอลเบเนียได้สิทธิปกครองตนเองในฐานะเป็นรัฐอิสระ ช่วงนี้ปัญญาชนในแอลเบเนียเริ่มเคลื่อนไหวเพื่อเรียกร้องเอกราชและจัดตั้งสันนิบาตแห่งพริซเรนเมื่อ พ.ศ. 2421 จนกระทั่งเกิดสงครามบอลข่านในเดือนมีนาคม พ.ศ. 2454 กลุ่มประเทศพันธมิตรบอลข่าน ได้แก่ บัลแกเรีย เซอร์เบีย กรีซ และมอนเตเนโกรทำสงครามกับจักรวรรดิออตโตมัน แอลเบเนียจึงชิงประกาศเอกราชของตนเมื่อ 28 พฤศจิกายน พ.ศ. 2455 และได้รับการรับรองเมื่อสงครามบอลข่านสิ้นสุดลงในเดือนกรกฎาคม พ.ศ. 2456
เมื่อได้รับเอกราช เจ้าชายวิลเฮล์มแห่งราชวงศ์วีดได้เป็นกษัตริย์ปกครองแอลเบเนีย แต่เกิดปัญหาทางการเมืองจนต้องลี้ภัยออกนอกประเทศเมื่อ 7 กันยายน พ.ศ. 2457 ระหว่างสงครามโลกครั้งที่ 1 อิตาลี กรีซ ยูโกสลาเวีย ต่างอ้างสิทธิเหนือแอลเบเนีย แต่เมื่อสงครามสิ้นสุดลง ประเทศมหาอำนาจในขณะนั้นยังคงรับรอใความเป็นเอกราชของแอลเบเนีย อย่างไรก็ตาม การเมืองภายในแอลเบเนียยังไม่สงบ มีการแย่งชิงกันเป็นรัฐบาลจนกระทั่งเดือนพฤศจิกายน พ.ศ. 2464 ประเทศมหาอำนาจจึงตั้งคณะผู้สำเร็จราชการบริหารราชการแผ่นดินปกครองแอลเบเนียจนถึง พ.ศ. 2467 ต่อมาใน พ.ศ. 2468 อาห์เม็ด เบย์โซกูเข้ายึดอำนาจเปลี่ยนการปกครองเป็นระบอบสาธารณรัฐและโซกูเป็นประธานาธิบดี จน พ.ศ. 2471 โซกูจึงตั้งตัวเป็นกษัตริย์ในนามพระเจ้าซ็อกที่ 1 แห่งแอลเบเนีย ปกครองประเทศจนถึง พ.ศ. 2482
สงครามโลกครั้งที่ 2

พระเจ้าซ็อกที่ 1 ปกครองประเทศโดยใช้อำนาจเด็ดขาดและดำเนินนโยบายต่างประเทศเป็นมิตรกับอิตาลี เมื่อสงครามโลกครั้งที่ 2 เริ่มต้นขึ้น อิตาลีในยุคของเบนิโต มุสโสลินี เข้ายึดครองแอลเบเนียเป็นส่วนหนึ่งของอิตาลีเมื่อ 7 เมษายน พ.ศ. 2482 ปลดพระเจ้าซ็อกที่ 1ออกจากราชบัลลังก์
เมื่อเยอรมันส่งกองทัพเข้ายึดครองคาบสมุทรบอลข่านเมื่อ พ.ศ. 2484 ได้เข้ามาปกครองแอลเบเนียด้วย ในช่วงนี้มีการจัดตั้งขบวนการใต้ดินเพื่อต่อต้านเยอรมัน ขบวนการที่สำคัญคือแนวร่วมปลดปล่อยแห่งชาติที่มีเอนเวอร์ โฮซา ผู้ร่วมก่อตั้งพรรคคอมมิวนิสต์แอลเบเนียเป็นผู้นำ เมื่อเยอรมันเริ่มเป็นผู้แพ้สงคราม และถอนกำลังออกจากแอลเบเนียเมื่อเดือนตุลาคม พ.ศ. 2487 พรรคคอมมิวนิสต์จึงเข้ายึดครองประเทศ และจัดการเลือกตั้งทั่วไปครั้งแรกหลังจากสงครามยุติเมื่อ 2 ธันวาคม พ.ศ. 2488 ผลปรากฏว่าพรรคคอมมิวนิสต์ได้รับชัยชนะอย่างท่วมท้น รัฐสภาได้ประกาศชื่อประเทศเป็นสาธารณรัฐประชาชนแอลเบเนียเมื่อ 11 มกราคม พ.ศ. 2489 และประกาศใช้รัฐธรรมนูญที่ใช้รัฐธรรมนูญของสหภาพโซเวียตและยูโกสลาเวียเป็นแม่แบบเมื่อ 14 มีนาคม พ.ศ. 2489
ภายใต้ระบอบคอมมิวนิสต์

หลังสงครามโลกครั้งที่ 2 แอลเบเนียดำเนินนโบบายใกล้ชิดกับยูโกสลาเวียมาก จนถึงกับมีนโยบายที่จะรวมแอลเบเนียเข้ากับยูโกสลาเวีย จนกระทั่งยูโกสลาเวียถูกขับออกจากองค์กรโคมินฟอร์มเมื่อ พ.ศ. 2491 สหภาพโซเวียตเรียกร้องให้ประเทศบริวารตัดความสัมพันธ์กับยูโกสลาเวีย สมาชิกพรรคคอมมิวนิสต์แอลเบเนียส่วนใหญ่ที่ไม่พอใจนโยบายใกล้ชิดกับยูโกสลาเวียจึงหันไปสร้างความสัมพันธ์กับโซเวียตโดยตรง ตัดความสัมพันธ์กับยูโกสลาเวีย และพยายามกวาดล้างฝ่ายที่นิยมยูโกสลาเวียออกจากพรรค
ต่อมาเมื่อนีกีตา ครุชชอฟขึ้นมามีอำนาจใน พ.ศ. 2499 และมีนโยบายผูกมิตรกับยูโกสลาเวียอีกครั้ง และปรับเปลี่ยนนโยบายไปจากยุคของสตาลิน ทำให้ผู้นำแอลเบเนียที่นิยมสตาลินไม่พอใจหันไปสร้างความสัมพันธ์กับสาธารณรัฐประชาชนจีนแทน สหภาพโซเวียตประณามแอลเบเนียที่ไม่ร่วมล้มล้างอิทธิพลของสตาลิน แอลเบเนียจึงโต้ตอบด้วยการปิดฐานทัพเรือดำน้ำของโซเวียตที่เมืองวโลเรอร์
เมื่อเหมา เจ๋อตงถึงแก่กรรมเมื่อ พ.ศ. 2519 และจีนเริ่มดำเนินนโยบายผ่อนปรน ผูกมิตรกับสหรัฐอเมริกามากขึ้น โซซา ผู้นำพรรคอมมิวนิสต์แอลเบเนียไม่พอใจ ตัดความสัมพันธ์กับประเทศจีนเมื่อ พ.ศ. 2520 จากนั้น แอลเบเนียดำเนินนโยบายอยู่อย่างโดดเดี่ยว
ในขณะเดียวกัน การเมืองภายในแอลเบเนียมีความขัดแย้งมากขึ้น เมห์เมต เซฮู ไม่พอใจนโยบายตัดความสัมพันธ์กับจีน พยายามก่อรัฐประหารแต่ไม่สำเร็จ เซฮูถูกประหารชีวิต โซซาปกครองประเทศแบบเผด็จการจนถึงแก่อสัญกรรมเมื่อ 11 เมษายน พ.ศ. 2528 รามิซ อาเลีย ผู้สืบทอดอำนาจต่อจากโซซาดำเนินนโยบายที่ผ่อนปรนมากขึ้น ในที่สุดได้มีการปฏิรูปการเมืองจัดให้มีการเลือกตั้งทั่วไปเมื่อ เดือนมีนาคม พ.ศ. 2534 ผลปรากฏว่าพรรคแรงงานแอลเบเนียได้เสียงส่วนใหญ่ รามิซ อาเลียได้เป็นประธานาธิบดี มีการประกาศใช้รัฐธรรมนูญฉบับใหม่ และเปลี่ยนชื่อประเทศเป็นสาธารณรัฐแอลเบเนีย
หลังยุคคอมมิวนิสต์

รัฐบาลของอาเลียปกครองประเทศได้เพียงช่วงสั้นๆ เกิดการชุมนุมประท้วงของกรรมกรที่ต้องการค่าแรงเพิ่ม รัฐบาลใช้กำลังเข้าปราบปรามทำให้เกิดการเคลื่อนไหวต่อต้านไปทั้งประเทศ จนรัฐบาลต้องลาออก หลังการเลือกตั้งครั้งใหม่ เมื่อเดือนมีนาคม พ.ศ. 2535 พรรคประชาธิปไตยชนะการเลือกตั้ง ซาลี เบรีชาได้เป็นประธานาธิบดี เบรีชาปรับระบบเศรษฐกิจของประเทศเป็นแบบเสรี เปิดรับความช่วยเหลือจากต่างชาติมากขึ้น
ในปัจจุบัน แอลเบเนียมีบทบาทสำคัญในการช่วยแก้ปัญหาความขัดแย้งระหว่างชนชาติต่างๆในคาบสมุทรบอลข่าน และเข้าร่วมกิจกรรมระหว่างประเทศต่างๆ แอลเบเนียเป็นสมาชิกสหประชาชาติ ตั้งแต่ พ.ศ. 2498 นอกจากนั้นยังเป็นสมาชิกนาโตในฐานะภาคีสันติภาพ และร่วมจัดตั้งกลุ่มกฎบัตรเอเดรียติกกับโครเอเชีย มาซิโดเนีย และสหรัฐเมื่อ พ.ศ. 2546
พระเจ้าซ็อกที่ 1 แห่งแอลเบเนีย
พฤหัสบดี

พฤหัสบดี อาจหมายถึง
วันพฤหัสบดี - วันที่ 5 ในสัปดาห์
ดาวพฤหัสบดี - ดาวเคราะห์ลำดับที่ 5 ในระบบสุริยะ
พระพฤหัสบดี - เทวดานพเคราะห์องค์หนึ่ง
พระเจ้าจู่เกิง

พระเจ้าจู่เกิง (祖庚; Zi Yue) เป็นกษัตริย์จีนองค์ที่ 23 แห่ง ราชวงศ์ชาง
พระราชประวัติ

พระองค์ทรงดำริที่จะอุทิศ โฮ่วหมู่อู้ติ่ง ซึ่งเป็นสิ่งของที่เต็มไปด้วยความทรงจำของ พระนางฟู่จิง พระมารดาของพระองค์
พระองค์ครองราชย์ได้ 7 ปี นับจากปี 1191 ก่อนคริสตกาล หลังจากที่ พระเจ้าอู่ติงสวรรคต ซึ่งหลังจากพระองค์สวรรคต พระเจ้าจู่เจี่ย พระอนุชาก็ขึ้นเสวยราชย์สืบต่อ
นันทพร สว่างแจ้ง

| นันทพร สว่างแจ้ง |
| --- | --- |

ข้อมูลพื้นฐาน
ชื่อเกิด: นันทพร สว่างแจ้ง
เกิด: 30 เมษายน พ.ศ. 2527 (40 ปี)
ที่เกิด: จังหวัดสงขลา ประเทศไทย
แนวเพลง: ป็อบ, แดนซ์, อาร์แอนด์บี
อาชีพ: นักร้อง
ช่วงปี: พ.ศ. 2541 - 2548
ค่ายเพลง: อะบอริจินส์ ในเครืออาร์เอส

สมาชิก: ราฟฟี่-แนนซี่

เว็บไซต์: Nancy Fanclub
นันทพร สว่างแจ้ง (30 เมษายน พ.ศ. 2527) ชื่อเล่น แนนซี่ เป็นอดีตศิลปินสังกัดอาร์เอสลูกครึ่งไทย-สเปน มีชื่อเสียงจากการเป็นนักร้องดูโอ้ร่วมกับธนัชชา สว่างแจ้ง ซึ่งเป็นพี่ชายในนามราฟฟี่-แนนซี่
ประวัติ

นันทพร สว่างแจ้ง มีชื่อจริงว่า แคทรียา เกิดเมื่อวันจันทร์ที่ 30 เมษายน พ.ศ. 2527 เป็นลูกครึ่งไทย–สเปน มีพี่น้อง 4 คน เป็นคนสุดท้อง เธอมีพี่ชายที่เป็นศิลปินดูโอ้คู่กับเธอในสังกัดอาร์เอส คือ ราฟฟี่-ธนัชชา สว่างแจ้ง ในนาม ราฟฟี่-แนนซี่ แนนซี่จบการศึกษามัธยมศึกษาตอนต้นโรงเรียนมาแตร์เดอีวิทยาลัย มัธยมศึกษาตอนปลาย โรงเรียนบดินทรเดชา (สิงห์ สิงหเสนี) ปริญญาตรี มหาวิทยาลัยอัสสัมชัญ บริหารธุรกิจ และ ปริญญาโท ที่ มหาวิทยาลัยอัสสัมชัญ บริหารธุรกิจ
แนนซี่เริ่มมีความสนใจด้านการร้องเพลงตั้งแต่เด็กจนได้ไปเรียนร้องเพลงกับ มณีนุช เสมรสุต จนได้ประกวดและชนะการประกวดนักร้องยุวชนยอดเยี่ยมแห่งประเทศไทย KPN Junior Award Singing Contest ปี 2538 ประเภทเพลงไทย-สากล หลังจากนั้นไม่นานทางอาร์เอสก็เรียกไปเซ็นสัญญา และได้เป็นเป็นศิลปินดูโอคู่กับพี่ชายของเธอในขณะนั้น มีอัลบั้มคู่ 2 อัลบั้มเต็มด้วยกัน คือ "Raffy Nancy" และอัลบั้ม "Shock-Ga-Doof"
ประวัติ > งานเพลง

แนนซี่มีผลงานอัลบั้มคู่กับ ราฟฟี่-ธนัชชา 2 อัลบั้มเต็มด้วยกันและมีอัลบั้มพิเศษเพิ่ม 2 เพลงและเปลี่ยนปกใหม่อีก 1 อัลบั้มคืออัลบั้ม "Raffy Nancy" โปรโมทด้วยเพลง บอกกันได้ไหม (TELL ME WHY) , UFO (ยูเอฟโอ) และเพลง หยุดเวลา ส่วนอัลบั้มพิเศษคืออัลบั้มที่ 2 "Raffy Nancy" เพิ่มเพลง ภูมิใจได้รักเธอ และ เพลง แป๊บเดียว อัลบั้มที่ 3 "Shock-Ga-Doof" โปรโมทเพลง Shock-Ga-Doof , ผมเสียใจ และเพลง นายใจร้าย และอัลบั้มสุดท้ายของราฟฟี่-แนนซี่ คืออัลบั้ม "Good Day" โปรโมทเพลง อยากให้เธอเหงา
อัลบั้มพิเศษของทางอาร์เอส อัลบั้ม "The X-Venture" ในอัลบั้มนี้เป็นการรวมตัวของศิลปินค่ายอาร์เอส อาทิ โดม ปกรณ์ ลัม , ราฟฟี่-แนนซี่ , โมเม นภัสสร , เอิร์น จิระวรรณ , เจอาร์-วอย และ เจมส์ เรืองศักดิ์ อัลบั้ม "Triangel & The College Band" เป็นอัลบั้มพิเศษอัลบั้มที่2ของแนนซี่ที่มี2นักร้องสาวเสียงดีมาร่วมทำอัลบั้มนี้ด้วย คือ กรพินธุ์ พ่วงโพธิ์ และ เอิร์น จิระวรรณ เป็นอัลบั้มที่นำเอาเพลงเก่ามาขับร้องใหม่ในสไตล์ของ เอิร์น-กรพินธุ์-แนนซี่ อัลบั้มนี้โปรโมทเพลง เชื่อฉัน มาถึงอัลบั้มพิเศษชุดสุดท้ายของแนนซี่คืออัลบั้ม "What's Love" ซึ่งในอัลบั้มนี้แนนซี่ได้ร้องเพลง รักคือ...เธอ
มาถึงอัลบั้มเดี่ยวของแนนซี่ อัลบั้ม "Nancy The Angel" โปรโมทเพลง ไม่จริง...ก็หลอก และเพลง นางฟ้าใจร้าย อัลบั้มเดี่ยวชุดที่ 2 "Nancy Fly High" โปรโมทเพลง โปรดเถอะฟ้า มาถึงอัลบั้มสุดท้าย "NANCY & THE PIANIST" ซึ่งในอัลบั้มนี้ก็ได้ โจ้ นพดล มาร่วมเล่นเปียโนด้วย อัลบั้มนี้เปิดตัวด้วยเพลง อยากให้รู้ว่ารักเธอ
นอกจากนี้ นันทพรยังได้รับเกียรติขับร้องเพลงพระราชนิพนธ์ เพลง "Oh I say" ซึ่งบรรจุอยู่ในอัลบั้ม เพลงพระราชนิพนธ์ อีกด้วย
ปี 2559-2560 แนนซี่ได้ไปร่วมรายการ The Mask Singer ในนาม "หน้ากากอียิปต์" โดยได้ร้องเพลง I Have Nothing และ Domino
ชีวิตส่วนตัว

หลังหมดสัญญากับอาร์เอส เธอได้ผันตัวไปทำงานเบื้องหลังและงานประจำ
เธอสมรสกับคิม แจ-คย็อง ชายชาวเกาหลีใต้เมื่อวันที่ 27 มกราคม พ.ศ. 2561 ณ อาสนวิหารอัสสัมชัญ ปัจจุบันมีลูกสาว 2 คน ชื่อ น้องจียู (Ji Yoo Kim) (เกิดเมื่อวันพฤหัสบดีที่ 8 สิงหาคม พ.ศ. 2562 เวลา 17.05 น.) และ น้องจีอา (Ji Ah Kim) (เกิดเมื่อวันพฤหัสบดีที่ 25 สิงหาคม พ.ศ. 2565)
ผลงาน > สตูดิโออัลบั้ม

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: Nancy The Angel  ประเภท: ซีดี/เทป/วีซีดี  ปี: 19 มกราคม พ.ศ. 2544  สังกัด: อาร์เอส:  ไม่จริง...ก็หลอก  นางฟ้าใจร้าย  ร้องไห้ทั้งคืน  รัก (NAN) ซี่...ไม่มี SAD  จะไปรู้อะไร  จะเดินคนเดียวได้ยังไง  เดี๋ยวจะทำให้ดู  ถามฉันซักคำ  มีน้ำใจ...มีน้ำตา  ไม่สามารถค่ะ
อัลบั้ม ชื่อ: Fly High จุดหมายสุดปลายฟ้า  ประเภท: ซีดี/เทป/วีซีดี  ปี: 25 ธันวาคม พ.ศ. 2545  สังกัด: อาร์เอส:  โปรดเถอะฟ้า  ไม่มีคนเจ็บ...ไม่มีทางจบ  ผู้หญิงเค้าจะคุยกัน  พอใช้  ข้อหาอะไร  ไปด้วยกันไม่ได้ (ก็ไม่ต้องไปด้วยกัน)  กลับก่อนได้ไหม  อย่าทำให้ฉันเห็น  นึกว่าสงสาร  กลับบ้านด่วน
อัลบั้ม ชื่อ: Nancy & the Pianist  ประเภท: ซีดี/เทป/วีซีดี  ปี: 20 กันยายน พ.ศ. 2548  สังกัด: อาร์เอส:  รู้เห็นเป็นใจ  อยากให้รู้ว่ารักเธอ  ที่หนึ่งไม่ไหว  ติดอกติดใจ  มากกว่าเพื่อน (แต่ไม่ใช่แฟน)  คำให้การของแววตา  งมเข็มในทะเล  อยากรู้ความจริง  ใจเธอกอดใคร  อย่ารักเขาได้ไหม  แค่หนึ่งนาที  ไฟตกน้ำ
ผลงาน > ราฟฟี่-แนนซี่

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: Raffy Nancy  ประเภท: ซีดี/เทป  ปี: มกราคม พ.ศ. 2541  สังกัด: อาร์เอส:  บอกกันได้ไหม (TELL ME WHY)  UFO (ยูเอฟโอ)  หยุดเวลา  ทัวร์หัวใจ  แปลงกาย  อย่าสัญญา  OK.ซึ้ง  อย่าไป  NO NO NO  นั่งในใจ
อัลบั้ม ชื่อ: Raffy Nancy (อัลบั้มพิเศษ เพิ่ม 2 เพลง)  ประเภท: ซีดี/เทป  ปี: ธันวาคม พ.ศ. 2541  สังกัด: อาร์เอส:  ภูมิใจได้รักเธอ  แป๊บเดียว
อัลบั้ม ชื่อ: Shock-Ga-Doof  ประเภท: ซีดี/เทป  ปี: มิถุนายน พ.ศ. 2542  สังกัด: อาร์เอส:  SHOCK-GA-DOOF  ผมเสียใจ  รูปใบหนึ่ง  กระดี๊ กระด๊า  SCHOOL  ขอบอก เดี๋ยวมีเฮ  หมดใจ  นายใจร้าย  แน๊...  แรงดึงดูด
อัลบั้ม ชื่อ: Good Day  ประเภท: ซีดี/เทป  ปี: ธันวาคม พ.ศ. 2542  สังกัด: อาร์เอส:  อยากให้เธอเหงา  X-Ray  อยากทำให้เธอรัก  ผมเสียใจ  นายใจร้าย  UFO  หยุดเวลา  บอกกันได้ไหม (Tell Me Why)  ภูมิใจได้รักเธอ  หมดใจ  รูปใบหนึ่ง  OK. ซึ้ง  อย่าสัญญา  Shock - Ga - Doof
ผลงาน > อัลบั้มพิเศษ

อัลบั้ม "Giant" (2541) ร่วมร้องเพลง "เจ้าชาย เจ้าหญิง"
อัลบั้ม "The X-Venture" (2542) ร่วมกับ โดม, เจอาร์-วอย, ราฟฟี่, เอิร์น, โมเม, เจมส์
อัลบั้ม "RS.Song of Millenium" (2543) สำหรับสมาชิก RS. STAR CLUB ขับร้องเพลง "รักเธอไม่มีพรมแดน" ร่วมกับ อาร์ม, เอิร์น, โมเม
อัลบั้ม "THE CELEBRATION " (2544) ขับร้องเพลง "จากฉันถึงเธอ" ร่วมกับ นาตาลี-แจ๊สกี้
อัลบั้ม "Tri Angel & The College Band" (2544) ร่วมกับ เอิร์น จิรวรรณ, กรพินธุ์ พ่วงโพธิ์
อัลบั้ม "What's Love" (2545) ขับร้องเพลง "รักคือ...เธอ"
อัลบั้ม "RSC.Song to [re] Member" (2546) สำหรับสมาชิก RS. STAR CLUB ขับร้องเพลง "รักฉันจะมีแต่เธอ"
ผลงาน > ละคร

ละครเรื่อง "รักทะเล้น" แสดงคู่กับ อาทิตย์ ตั้งสวัสดิ์รัตน์ (ทางช่อง 3)
ผลงาน > เพลงประกอบละคร

เพลง อยากทำให้เธอรัก (ประกอบละคร รักทะเล้น)
เพลง สายลม (ประกอบภาพยนตร์ 9 พระคุ้มครอง)
เพลง โปรดเถอะฟ้า (เพลงประกอบละครเรื่อง: หน้ากากขนนก)
เพลง ไม่มีคนเจ็บ ไม่มีทางจบ (เพลงประกอบละครเรื่อง: หน้ากากขนนก)
ผลงาน > มิวสิควีดีโอ

เพลง แรงบันดาลใจ ของ Raptor (พ.ศ. 2539)
เพลง เจ้าชาย เจ้าหญิง ของ Giant (พ.ศ. 2541)
เพลง รักเธอนานาชาติ ของ Giant (พ.ศ. 2542)
ผลงาน > โฆษณา

ลอรีเอะ (พ.ศ. 2540)
ผลงาน > คอนเสิร์ต

เดอะเน็กซ์ คอนเสิร์ต (แขกรับเชิญ) (2541)
คอนเสิร์ต Tack Teen Concert กระดุ๊กกระดิ๊กจับปูใส่ UFO (2541)
The X-Venture Concert (2542)
White Spy Power Concert (2542)
เจอาร์ โอเล่ย โอเล่ย เจอาร์ คอนเสิร์ต (แขกรับเชิญ) (2544)
อาร์.เอส. มิทติ้ง คอนเสิร์ต สตาร์ มิชชั่น มันส์หลุดโลก (2544)
The Celebration Concert (2544)
คอนเสิร์ตเฉลิมพระเกียรติ 72 พรรษา คีตราชัน (2546)
RS.MEETING CONCERT SUPER SURPRISE TRILOGY (2546)
The Next Venture Concert 2016 (2559)
แหล่งข้อมูลอื่น

แนนซี่ ปฏิวัติตัวเองครั้งใหญ่ในอัลบั้ม จุดหมายสุดปลายฟ้า
ร่วมร้องเพลงและทานอาหารแบบไม่อิ่มไม่กลับกับ แนนซี่
แนนซี่ เลือก อยากให้รู้ว่ารักเธอ เพราะแอบปลื้มหนุ่ม บีม
ประวัติ แนนซี่[ลิงก์เสีย]
ภาวะชักต่อเนื่อง

| Status epilepticus |
| --- | --- |

Generalized 3 Hz spike-and-wave discharges on an electroencephalogram
สาขาวิชา: Emergency medicine, neurology
อาการ: Regular pattern of contraction and extension of the arms and legs, movement of one part of the body, unresponsive
ระยะดำเนินโรค: > 5 minutes
ปัจจัยเสี่ยง: Epilepsy, underlying problem with the brain
วิธีวินิจฉัย: Blood sugar, imaging of the head, blood tests, electroencephalogram
โรคอื่นที่คล้ายกัน: Psychogenic nonepileptic seizures, movement disorders, meningitis, delirium
การรักษา: Benzodiazepines, phenytoin
พยากรณ์โรค: ~20% thirty day risk of death
ความชุก: 40 per 100,000 people per year
ภาวะชักต่อเนื่องหรือโรคลมชักชนิดต่อเนื่องคือภาวะที่เกิดอาการชักติดต่อกันนานเกิน 30 นาที หรือภาวะที่ผู้ป่วยมีอาการชักสั้นๆ แต่หลายครั้ง ติดต่อกันนานเกิน 30 นาที โดยระหว่างการชักแต่ละครั้งผู้ป่วยไม่ได้ฟื้นคืนสติเป็นปกติ
แหล่งข้อมูลอื่น

| --- | --- |
การจำแนกโรค: DICD-10: G41 ICD-9-CM: 345.3 MeSH: D013226
ทรัพยากรภายนอก: eMedicine: emerg/554 article/908394
ภาษาซิเดติก

ภาษาซิเดติก เป็นภาษาตระกูลอินโด-ยุโรเปียน สาขาอนาโตเลียที่ตายแล้ว พบในเหรียญที่มีอายุราว พ.ศ. 43 – 243 หลักฐานจากนักประวัติศาสตร์ชาวกรีกแสดงว่าภาษานี้เป็นภาษาในเมืองซิเด อาจมีความเกี่ยวข้องกับภาษาไลเซีย ภาษาไลเดีย และภาษาคาเรีย
ภาษาซิยิน

| ภาษาซิยิน |
| --- | --- |
Sizaang
ประเทศที่มีการพูด: พม่า
ชาติพันธุ์: ชาวซิซัง
จำนวนผู้พูด: ไม่ทราบ (10,000 คน อ้างถึง1991)
ตระกูลภาษา: จีน-ทิเบต  (กลุ่มภาษาทิเบต-พม่า)กลุ่มภาษากูกีกลุ่มภาษากูกีเหนือภาษาซิยิน
รหัสภาษา
ISO 639-3: csy
ภาษาซิยิน (Siyin language) มีผู้พูดในพม่าทั้งสิ้น 10,000 คน ใน พ.ศ. 2534 ในบริเวณทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เรียงประโยคแบบประธาน-กรรม-กริยา มีการแปลไบเบิลเป็นภาษานี้ใน พ.ศ. 2547
พิพิธภัณฑสถานแห่งชาติ สตูล

| --- | --- |
Satun National Museum

คฤหาสน์กูเด็น

ก่อตั้ง: 9 มิถุนายน พ.ศ. 2543
ที่ตั้ง: ภายในคฤหาสน์กูเด็น ถนนสตูลธานี ซอย 5 ตำบลพิมาน อำเภอเมืองสตูล จังหวัดสตูล
ภัณฑารักษ์:  กรมศิลปากร
เว็บไซต์: เว็บไซต์ทางการ
พิพิธภัณฑสถานแห่งชาติ สตูล เป็นพิพิธภัณฑ์แห่งหนึ่งตั้งอยู่ภายในคฤหาสน์กูเด็น ตำบลพิมาน อำเภอเมืองสตูล จังหวัดสตูล มีพื้นที่ราว 1 ไร่ 3 งาน 15 ตารางวา แบ่งส่วนการจัดแสดงทั้งสองชั้น แต่ละชั้นแบ่งออกเป็นสี่ส่วน ภายในจัดแสดงศิลปวัฒนธรรม ประเพณี และวิถีชีวิตของจังหวัดสตูล เปิดให้บริการในวันพุธ-อาทิตย์ เวลา 09.00-16.00 น. เสียค่าเข้าชมในอัตราผู้ใหญ่ 30 บาท และเด็ก 10 บาท
ประวัติ

คฤหาสน์กูเด็นมีรูปแบบสถาปัตยกรรมโคโลเนียลสร้างเมื่อ พ.ศ. 2441 แล้วเสร็จใน พ.ศ. 2459 เป็นของพระยาภูมินารถภักดี (ตนกูบาฮารุดดิน บินกูแมะ) ต้นสกุลบินตำมะหงง ซึ่งเป็นเจ้าเมืองสตูลในรัชสมัยพระบาทสมเด็จพระจุลจอมเกล้าเจ้าอยู่หัว เดิมถูกสร้างขึ้นเพื่อเป็นที่ประทับของพระบาทสมเด็จพระจุลจอมเกล้าเจ้าอยู่หัวเมื่อคราวเสด็จประพาสปักษ์ใต้แต่มิได้ประทับแรม คฤหาสน์หลังนี้จึงตกเป็นของพระยาภูมินารถภักดีและทายาท แต่ช่วงสงครามโลกครั้งที่สองเป็นต้นมาคฤหาสน์หลังดังกล่าวได้แปรสภาพเป็นสถานที่ราชการหลายประเภท เช่น เป็นกองบัญชาการทหารญี่ปุ่น เป็นสำนักงานเทศบาลสตูล เป็นศาลากลางจังหวัดสตูล และเป็นโรงเรียนเทศบาล 1 เป็นต้น
กระทั่งกรมศิลปากรประกาศให้คฤหาสน์กูเด็นเป็นโบราณสถานแห่งชาติเมื่อวันที่ 14 กุมภาพันธ์ พ.ศ. 2532 และได้พัฒนาคฤหาสน์กูเด็นเป็นพิพิธภัณฑสถานแห่งชาติ สตูล ให้ประชาชนเข้าศึกษาประวัติศาสตร์และศิลปวัฒนธรรมของจังหวัดสตูล โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินเปิดเมื่อวันที่ 9 มิถุนายน พ.ศ. 2543
น้ำตาลในเลือด

ความผันผวนของระดับน้ำตาลในเลือด (สีแดง) และอินซูลิน (สีฟ้า) ของมนุษย์ระหว่างมื้ออาหาร 3 มื้อ และผลกระทบของอาหารที่มีระดับซูโคสสูงและระดับแป้งสูงก็ถูกระบุด้วย
ความเข้มข้นของน้ำตาลในเลือด หรือ ระดับกลูโคสในเลือด คือ จำนวนกลูโคส (น้ำตาล) ที่มีอยู่ในเลือดของมนุษย์หรือสัตว์ โดยปกติในสัตว์เลี้ยงลูกด้วยน้ำนม, ร่างกายจะควบคุมระดับกลูโคสในเลือดให้อยู่ที่ 3.6 - 5.8 mM (mmol/L, เช่น millimoles/liter) หรือ 64.8 - 104.4 mg/dL. โดยธรรมชาติแล้วร่างกายมนุษย์จะควบคุมระดับน้ำตาลในเลือดอย่างเข้มงวดซึ่งเป็นส่วนหนึ่งของการรักษาสมดุลของร่างกาย (homeostasis)
กลูโคสเป็นแหล่งพลังงานแห่งแรกสำหรับเซลล์ของร่างกาย ส่วนไขมันในเลือดในรูปของไขมันและน้ำมันเป็นแหล่งสะสมพลังงานของร่างกาย กลูโคสจะถูกลำเลียงจากลำไส้หรือตับไปยังเซลล์ของร่างกายโดยกระแสเลือดและจะถูกทำให้เหมาะสมสำหรับการดูดซึมของเซลล์โดยฮอร์โมนอินซูลินซึ่งถูกผลิตขึ้นที่ตับอ่อน
ค่าเฉลี่ยของระดับกลูโคสปกติในเลือดมนุษย์อยู่ที่ประมาณ 4 mM (4 mmol/L หรือ 72 mg/dL, เช่น milligrams/deciliter) อย่างไรก็ตาม ค่านี้จะมีความผันผวนตลอดทั้งวัน ระดับกลูโคสจะมีระดับต่ำมากในช่วงเช้า ก่อนการรับประทานอาหารมื้อแรก (เรียกว่า "the fasting level") และจะเพิ่มขึ้นหลังจากรับประทานอาหาร
ระดับน้ำตาลในเลือดที่อยู่น่าช่วงค่าปกติอาจเป็นตัวบ่งชี้ทางการแพทย์ ระดับที่สูงอย่างเรื้อรังบ่งบอกว่าอยู่ในภาวะระดับน้ำตาลในเลือดสูง (hyperglycemia) และระดับต่ำบ่งบอกว่าอยู่ในภาวะระดับน้ำตาลในเลือดต่ำ (hypoglycemia) โรคเบาหวานจะมีระดับน้ำตาลในเลือดสูงอย่างเรื้อรังซึ่งเกิดได้จากหลายสาเหตุและเป็ฯโรคที่เป็นที่รู้จักมากที่สุดที่เกี่ยวข้องกับการสูญเสียการควบคุมระดับน้ำตาลในเลือด การเพิ่มขึ้นของระดับน้ำตาลในเลือดอย่างชั่วคราวอาจเกิดจากภาวะเครียดสูง เช่น trauma, โรคหลอดเลือดสมอง, กล้ามเนื้อหัวใจตายเหตุขาดเลือด, ผ่าตัด หรือป่วย[ต้องการอ้างอิง] การดื่มแอลกอฮอล์จะทำให้ระดับน้ำตาลในเลือดเพิ่มขึ้นและจะลดลงหลังจากนั้น นอกจากนี้ ยาบางชนิดก็มีผลต่อการเพิ่มขึ้นหรือลดลงของระดับกลูโคสด้วย
หน่วย

การวัดระดับน้ำตาลในเลือดในมาตรฐานระดับนานาชาติจะระบุหน่วยเป็นความเข้มข้นโมลาร์ (molar concentration) เช่น mmol/L (มิลลิโมลต่อลิตรหรือมิลลิโมลาร์ ย่อเป็น mM) ในสหรัฐอเมริกาความเข้มข้นโดยมวลถูกวัดในหน่วย mg/dL (มิลลิกรัมต่อเดซิลิตร)
น้ำหนักโมเลกุลของกลูโคส C6H12O6 อยู่ที่ 180 g/mol โดยประมาณ ดังนั้น ความแตกต่างระหว่างทั้ง 2 หน่วยอยู่ที่ 18 กล่าวคือ 1 mmol/L ของกลูโคสจะเท่ากับ 18 mg/dL.
ช่วงค่าปกติ

มีหลายปัจจัยที่ส่งผลกระทบต่อระดับน้ำตาลในเลือด ด้วยกระบวนการรักษาสมดุลของร่างกายจะรักษาระดับน้ำตาลในเลือดให้อยู่ที่ 4.4 - 6.1 mmol/L (82 - 110 mg/dL)
ถึงแม้ว่าระดับน้ำตาลในเลือดจะมีความผันผวนในระหว่างมื้ออาหารหรือการรับประทานคาร์โบไฮเดรตในปริมาณที่มาก แต่ระดับกลูโคสในเลือดของมนุษย์ก็จะถูกควบคุมให้อยู่ในระดับที่ปกติ อย่างไรก็ตาม หลังจากรับประทานอาหารแล้วระดับน้ำตาลในเลือดอาจจะเพิ่มขึ้นเล็กน้อยที่ระดับ 7.8 mmol/L (140 mg/dL) ซึ่งเป็นการเพิ่มขึ้นอย่างชั่วคราวเท่านั้น สมาคมโรคเบาหวานแห่งสหรัฐอเมริกาแนะนำว่าระดับน้ำตาลในเลือดหลังรับประทานอาหารควรจะอยู่ที่ระดับน้อยกว่า 10 mmol/L (180 mg/dl)  และระดับกลูโคสในพลาสมาก่อนรับประทานอาหารควรอยู่ที่ระดับ 5 - 7.2 mmol/L (90–130 mg/dL).
ปริมาณกลูโคสในเลือดและของเหลวในร่างกายจะมีปริมาณที่น้อยมาก ในชายที่มีสุขภาพดีที่มีน้ำหนัก 75 kg และมีปริมาณเลือด 5 ลิตรนั้นจะมีระดับนกลูโคสในเลือดที่ 5.5 mmol/L (100 mg/dL) หรือมีน้ำตาล 5 กรัม ซึ่งเป็นปริมาณที่น้อยกว่าปริมาณน้ำตาลสำหรับกาแฟหรือชาในร้านอาหารของชาวอเมริกัน เหตุผลหนึ่งที่ทำให้น้ำตาลมีปริมาณน้อย คือ การรักษาการไหลเข้าของกลูโคสเข้าสู่เซลล์นั้นจะมีเอนไซม์ที่ทำการเปลี่ยนแปลงกลูโคสโดยการเติมหมู่ฟอสเฟตหรือหมู่อื่นๆ เข้าไปยังโมเลกุลของกลูโคส
การควบคุม

การรักษาภาวะสมดุลของร่างกายจะช่วยรักษาให้ระดับน้ำตาลในเลือดอยู่ในช่วงแคบๆ ประกอบด้วยหลายระบบที่ทำงานร่วมกันและการควบคุมฮอร์โมนเป็นสิ่งที่มีความสำคัญมาก
มีฮอร์โมน 2 ชนิดที่ทำงานร่วมกันแบบตรงข้ามซึ่งจะส่งผลกระทบต่อระดับกลูโคสในเลือด คือ
catabolic hormones เช่น กลูคากอน, cortisol และ catecholamines) จะทำให้ระดับกลูโคสในเลือดเพิ่มมากขึ้น
anabolic hormone เช่น อินซูลิน จะทำให้ระดับกลูโคสในเลือดลดลง
ผลกระทบต่อสุขภาพ

ถ้าหากระดับน้ำตาลในเลือดต่ำลง อาจส่งผลให้เกิดภาวะที่เรียกว่า ภาวะน้ำตาลในเลือดต่ำ โดยจะมีอาการเฉื่อยชา การทำงานของจิตใจไม่เป็นปกติ หงุดหงิดง่าย ตัวสั่น กล้ามเนื้อแขนขาอ่อนแรง ผิวซีด เหงื่อออก หวาดระแวงหรือก้าวร้าว และสูญเสียการควบคุมสติ หรืออาจส่งผลกระทบให้สมองเกิดความเสียหายก็เป็นไปได้
แต่ถ้าระดับน้ำตาลในเลือดสูง ความอยากอาหารจะลดลงในชั่วระยะเวลาสั้นๆ และถ้าหากระดับน้ำตาลในเลือดสูงเป็นระยะวลานานจะส่งผลกระทบต่อสุขภาพต่างๆ ที่เกี่ยวกับโรคเบาหวาน รวมทั้ง  ตา ไต โรคหัวใจ และทำลายเส้นประสาท
การวัดระดับกลูโคส > สิ่งส่งตรวจ

กลูโคสสามารถวัดได้จากในเลือดครบส่วน (whole blood) พลาสมา หรือ ซีรัม ในอดีตการตรวจระดับกลูโคสจะหมายถึงการตรวจในเลือดครบส่วน แต่ในปัจจุบันห้องปฏิบัติการทางการแพทย์โดยส่วนมากจะตรวจจากซีรัมแทน เนื่องจากในเม็ดเลือดแดงนั้นมีความเข้มข้นของโปรตีน เช่น ฮีโมโกลบิน ในระดับที่สูงมากกว่าในซีรัม ในขณะที่ซีรัมนั้นประกอบด้วยน้ำมากกว่าซึ่งทำให้กลูโคสจะละลายได้ในซีรัมมากกว่าในเลือดครบส่วน ดังนั้น ในการเปลี่ยนค่าระดับกลูโคสในเลือดครบส่วนเป็นระดับกลูโคสในซีรัมหรือพลาสมาให้คูณด้วย 1.15
การเก็บเลือดในหลอดสำหรับแยกซีรัม (clot tubes) เพื่อใช้ในการตรวจทางเคมีคลินิกนั้น กระบวนการเผาผลาญกลูโคสจะยังดำเนินการอยู่โดยเซลล์เม็ดเลือดจนกว่าจะทำการปั่นแยกเสียก่อน ปริมาณเม็ดเลือดขาวและเม็ดเลือดแดงที่สูงผิดปกติสามารถทำให้เกิดกระบวนการ glycolysis  ในสิ่งส่งตรวจซึ่งจะมีผลทำให้ระดับกลูโคสที่ได้น้อยกว่าความเป็นจริงได้หากเราไม่ทำการแยกซีรัมออกมาอย่างรวดเร็ว นอกจากนี้ อุณหภูมิในการเก็บรักษาสิ่งส่งตรวจก่อนที่จะทำการปั่นเหวี่ยงและแยกซีรัมหรือพลาสมาก็มีผลต่อระดับกลูโคสเช่นกัน โดยถ้าเก็บไว้ในตู้เย็นระดับกลูโคสจะค่อนข้างเสถียรอยู่ได้เป็นเวลาหลายชั่วโมง การสูญเสียกลูโคสในสิ่งส่งตรวจสามารถป้องกันได้โดยใช้หลอดที่ใส่สารฟลูออไรด์ (เช่น หลอดฝาสีเทา) ซึ่งฟลูออไรด์จะทำการยับยั้งการเกิด glycolysis อย่างไรก็ตาม ควรใช้เมื่อต้องทำการขนย้ายสิ่งส่งตรวจจากห้องปฏิบัติการทางการแพทย์หนึ่งไปยังอีกที่หนึ่ง หลอดที่มีฝาสีแดงสำหรับแยกซีรัม หลอดที่มีฝาสีแดงสำหรับแยกซีรัมนั้นก็สามารถรักษาสภาพของกลูโคสได้เช่นกันหลังจากแยกซีรัมออกจากเซลล์แล้ว
การป้องกันการปนเปื้อนของสิ่งส่งตรวจจากของเหลวทดแทนทางหลอดเลือด (intravenous fluids) ควรเก็บเลือดจากแขนที่ตรงข้ามกับแขนที่เสียบสายให้ของเหลวทดแทนทางหลอดเลือดอยู่ หรือถ้าต้องเก็บเลือดจากแขนข้างที่เสียบสาย IV ควรเก็บเลือดหลังจากหยุดการให้ของเหลวทาง IV แล้วเป็นเวลาอย่างน้อย 5 นาทีและยกแขนขึ้นเพื่อให้ของเหลวนั้นระบายออกไปจากหลอดเลือดดำเสียก่อน หากละเลยในข้อนี้จะส่งผลให้ค่าของระดับกลูโคสที่วัดได้มีความผิดพลาดอย่างมาก โดยถ้าเกิดการปนเปื้อนเพียง 10% จาก 5% ของสารละลารกลูโคส (D5W) จะทำให้ระดับกลูโคสที่วัดได้สูงถึง 500 mg/dl หรือมากกว่า พึงระลึกไว้เสมอว่าความเข้มข้นของกลูโคสที่แท้จริงนั้นมีระดับที่ต่ำมากถึงแม้จะอยู่ในภาวะน้ำตาลในเลือดสูงก็ตาม
การตรวจระดับกลูโคสก่อนการรับประทานจากหลอดเลือดแดง หลอดเลือดฝอย และหลอดเลือดดำจะมีค่าที่ใกล้เคียงกันในแต่ละบุคคล แต่หลังจากรับประทานอาหารแล้วระดับกลูโคสที่ตรวจจากหลอดเลือดดำจะมีค่าต่ำกว่าหลอดเลือดแดงหรือหลอดเลือดฝอยประมาณ 10%
การวัดระดับกลูโคส > วิธีการตรวจระดับกลูโคสในเลือด

fasting blood sugar test (FBS)
urine glucose test
two-hr postprandial blood sugar test (2-h PPBS)
oral glucose tolerance test (OGTT)
intravenous glucose tolerance test (IVGTT)
glycosylated hemoglobin (HbA1C)
การตรวจระดับกลูโคสด้วยตัวผู้ป่วยเอง